Interessen for kunsten til mentalt syke på psykiatrisk sykehus fortsatte å vokse på 1920-tallet. I 1921 utga doktor Walter Morgenthaler (1882-1965) boken («En psykiatrisk pasient som kunstner») om Adolf Wölfli, en psykisk syk pasient i hans omsorg. Wölfli hadde spontant begynt å tegne, og denne aktiviteten så ut til å berolige ham. Hans mest fremragende verk var et illustrert epos på 45 bind der han fortalte sin egen imaginære livshistorie. Med 25 000 sider, 1 600 illustrasjoner og 1 500 collager er det et monumentalt verk. Wölfli produserte også et stort antall mindre verk, hvorav noen ble solgt eller gitt som gaver. Arbeidene hans er blant annet utstilt på Adolf Wölfli-stiftelsen ved Kunstmuseum Bern.